b'\n_START_ARTICLE_\nShoaib Sultan\n_START_SECTION_\nYrkesliv\n_START_PARAGRAPH_\nI september 2011 ble Sultan ansatt som r\xc3\xa5dgiver med ansvar for kartlegging av h\xc3\xb8yreekstreme milj\xc3\xb8er hos Antirasistisk Senter. Fra november 2010 til mars 2011 arbeidet han som sekretariatsleder i Kontaktutvalget mellom innvandrerbefolkningen og myndighetene. Sultan var ansatt som generalsekret\xc3\xa6r i Islamsk R\xc3\xa5d Norge i perioden 2007\xe2\x80\x932010. Sultan har tidligere arbeidet som informasjonsansvarlig i European Council of Religious Leaders.\n_START_SECTION_\nStyreverv\n_START_PARAGRAPH_\nSultan ble valgt inn som nestleder i Nei til EU og som styremedlem i Nei til atomv\xc3\xa5pen i 2015 og sitter i det r\xc3\xa5dgivende organet til Oslokoalisjonen for tros- og livssynsfrihet._NEWLINE_Han har tidligere v\xc3\xa6rt styremedlem i antikrigsbevegelsen Fredsinitiativet, milj\xc3\xb8-/klima-organisasjonen Global Migrants for Climate Action og satt i det regjeringsoppnevnte religionpolitiske utvalget som ble ledet av Sturla St\xc3\xa5lsett, i brukerutvalget ved Oslo universitetssykehus, og har sittet i utvalget ved Universitetet i Oslo som utredet et mulig Senter for islamske studier ved universitetet._NEWLINE_Sultan var valgt sekret\xc3\xa6r i Islamsk R\xc3\xa5d Norge i perioden (2002\xe2\x80\x932005).\n_START_SECTION_\nPartipolitisk engasjement\n_START_PARAGRAPH_\nSultan stilte til fylkes- og kommunalvalget i Oslo i 2011 som tredjekandidat for Milj\xc3\xb8partiet De Gr\xc3\xb8nne, og ble valgt som andre vara for Harald August Nissen etter f\xc3\xb8rste vara Hanna E. Marcussen. Han stod p\xc3\xa5 11.-plass p\xc3\xa5 valglisten til Milj\xc3\xb8partiet De Gr\xc3\xb8nne ved Stortingsvalget 2013 i Oslo, og 7. plass ved Stortingsvalget 2017. _NEWLINE_Sultan ble foresl\xc3\xa5tt av Milj\xc3\xb8partiet De Gr\xc3\xb8nne som partiets ordf\xc3\xb8rerkandidat til fylkes- og kommunevalget i Oslo i 2015. Milj\xc3\xb8partiet De Gr\xc3\xb8nne fikk innvalgt fem representanter i bystyret, deriblant Sultan. Han sitter der som medlem av finanskomiteen.\n_START_SECTION_\n17. mai-komit\xc3\xa9en\n_START_PARAGRAPH_\nSultan satt i Oslos 17. mai-komit\xc3\xa9 fra 2012, og ble 2013 valgt til leder for komit\xc3\xa9en. Vervet fikk hets i sosiale medier, men han fikk st\xc3\xb8tte fra Oslos ordf\xc3\xb8rer, Fabian Stang, og varaordf\xc3\xb8rer Libe Rieber-Mohn. I perioden 2015-2019 er Sultan fortsatt medlem av komit\xc3\xa9en.\n_START_SECTION_\nIntegreringsdebatten\n_START_PARAGRAPH_\nHan har v\xc3\xa6rt aktiv i integreringsdebatten, og skrevet en rekke artikler om dette og flere andre temaer. Sammen med \xc3\x98yvind Str\xc3\xb8mmen skrev han i 2007 en artikkel i Samtiden som advarte mot h\xc3\xb8yre-ekstrem terrorisme og ble i debatt beskyldt for at han maksimerte trusselen fra p\xc3\xa5st\xc3\xa5tt h\xc3\xb8yre-ekstremisme\n_START_SECTION_\nUtdanning\n_START_PARAGRAPH_\nSultan gikk p\xc3\xa5 videreg\xc3\xa5ende skole ved Nes videreg\xc3\xa5ende skole i \xc3\x85rnes._NEWLINE_Han har en bachelorgrad i statsvitenskap fra Colorado State University i Colorado, USA. Han har ogs\xc3\xa5 en Master of business administration med fagomr\xc3\xa5dene finans og ledelse fra samme universitet.'